Castiel Mallor - Biquipedia, a enziclopedia libre

# Castiel Mallor

### De Biquipedia

Castiel Mallor ú Castiello Mallor
Ro Castiel Mallor dende Puertolas.
Altaria | 2014 m
Latitú | 42º 31' 14" Norte
Lonchitú | 0º 14' 10" Este
Situazión | Bal de Puertolas, Uesca, Aragón
Cordelera | Perinés
Primera puyada | -
Rota de puyada más fázil | Dende Puertolas, por ro camín d'o Pui de Tella.

Ro mallo d'o Castiel Mallor (Castillo Mayor en castellán) ye una formazión calcaria dera bal de Puertolas, muga natural d'entre es monezipios de Puertolas i Tella-Sin. Tién dos puntas importanz: Ra punta d'o Castiel Mallor (u Castiello Mallor) (2014 m) i ra Peña de l'Ombre (1990 m) en ro extremo nor-ueste.

Per ro sud-ueste, ras gleras d'As Colarualas plegan ent'es barranques de l'Arrés, amán de Bestué, mientres que a l'este tanca ra canal zentral d'o mallo (Solana d'o Castiello) bel autro zinglo, conexiu como á Zillo Mallaruego, que prezipita-se ent'á l'alto d'a Collata Custodia, per an trescruza ro camín d'entre Puertolas i Escuaín. Ye á ista mesma solana d'a Custodia an s'ibe troba ro lugarón despoblau de Santa Chusta.

Á ra bersant norte fincan es lugars d'Escuaín (con ras suias colladas), Biés, Mirabal i ra bal d'o Yaga.

Retrieved from "http://an.wikipedia.org../../../c/a/s/Castiel_Mallor_f749.html"

Categorías: Perinés | Montañas d'Aragón

##### Views

- Articlo
- Descusión
- Current revision

##### Rechirar